
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8
Posl. broj: Pp-2683/2026


U    I M E    R E P U B L I K E    H R V A T S K E

P  R  E  S  U  D  A

Općinski prekršajni sud u Zagrebu, po sutkinji Mireli Prstec Batarelo, uz sudjelovanje Biljane Maljković kao zapisničarke, u prekršajnom predmetu protiv okrivljenika  Nikola Ivić, radi prekršaja iz čl. 229. st. 3. i 7. Zakona o sigurnosti prometa na cestama ("Narodne Novine" br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22),  rješavajući po prigovoru okrivljenice podnijetom u povodu obveznog prekršajnog naloga Gradskog ureda za obnovu, izgradnju, prostorno uređenje, graditeljstvo i komunalne poslove, Zagreb, Jagićeva 31, pod klasom: 340-07/25-03/10911, ur.broj: 251-10-73-2/010-25-3 od 29. prosinca 2025. godine, nakon provedenog žurnog postupka, na temelju odredbe čl. 182. st. 1. toč. 1. Prekršajnog zakona ("Narodne Novine" br. 107/07, 39/13, 157/13, 110/15, 70/17, 118/18, 114/22), dana 6. ožujka 2026. godine, 
p r e s u d i o     j e

Okrivljenik Nikola Ivić, sin Draguna i Stana, rođen 11. rujna 1979. godine, OIB 11378914726,  odgovorna osoba u pravnoj osobi Eox Roof d.o.o. Zagreb, Zagrebačka cesta 126, sa stanom u Zagrebu, Livanjska ulica 21, prekršajno kažnjavan,

                                  OSLOBAĐA SE OD OPTUŽBE

I/ što kao odgovorna osoba u pravnoj osobi Eox Roof d.o.o. Zagreb, Zagrebačka cesta 126, ne bi u roku od 15 dana od dana 25. ožujka 2025. godine do dana 9. travnja 2025. godine, dostavio Gradskom uredu za obnovu, izgradnju, prostorno uređenje, graditeljstvo i komunalne poslove, vjerodostojne podatke o osobi koja je u vrijeme počinjenja prekršaja dana 30. siječnja 2025. godine u 09:54 sati  upravljala vozilom reg. oznaka ZG 4751-JD, na lokaciji u Zagrebu, Bogovićeva ulica 1, 
dakle, što na zahtjev prometnog redara ne bi dao vjerodostojne podatke o identitetu osobe kojoj je vozilo dao na upravljanje,
čime bi počinio prekršaj iz čl. 229. st. 4. Zakona o sigurnosti prometa na cestama, kažnjivog  po čl. 229. st. 7. istog Zakona.

II/ Na temelju odredbe čl. 140. st. 2. Prekršajnog zakona troškovi postupka padaju na teret proračunskih sredstava Suda.


Obrazloženje

1. Gradski ured za obnovu, izgradnju, prostorno uređenje, graditeljstvo, komunalne poslove i promet, Zagreb, Jagićeva 31, pod pod klasom: 340-07/25-03/10911, ur.broj: 251-10-73-2/010-25-3 od 29. prosinca 2025. godine, izdalo je protiv okrivljenika obavezni prekršajni nalog, radi djela prekršaja činjenično i pravno opisanog u izreci ove presude. 
2. Navedeni obavezni prekršajni nalog, u povodu pravodobnog prigovora okrivljenika, dostavljen je ovom Sudu na rješavanje, na temelju odredbe čl. 238. st. 9. Prekršajnog zakona stavljen je izvan snage, te je proveden žurni postupak.  
3. Okrivljenik je u prigovoru poreko počinjenje prekršaja koji mu se stavlja na teret, navodeći kako nikada nije zaprimio obavijest. 
4. U tijeku dokaznog postupka sutkinja je izvršila uvid u povratnice, obavijest o počinjenom prekršaju, podaci o vozaču traže se i povratnica o primitku obavijesti, fotografije, službena zabilješka.
4.1. Uvidom u povratnice dostavnice o uručenju Obavijesti o počinjenju prekršaja, kojom se traže podaci o vozaču, utvrđeno je kako je pismeno naslovljeno na trgovačko društvo, ne na okrivljenika koji se niti ne spominje, stoga se radi o neurednoj dostavi pismena kojim se traže podaci o vozaču, iz koje dostave proizlazi obveza okrivljenika na dostavu podataka.
5. Nakon provedenog dokaznog postupka, Sud nije našao dokazanim da bi okrivljenik počinio djelo prekršaja za koje se optužuje, analizirajući obranu i uvidom u gore spomenute dostavnice, Sud nije našao dokazanim da bi okrivljenik počinio prekršajno djelo za koje se optužuje, budući je očito da nije osobno i uredno zaprimio zahtjev – traženje. Stoga je sutkinja temeljem odredbe čl. 182. toč. 3. Prekršajnog zakona, primjenom načela „in dubio pro reo“, zbog nedostatka dokaza, donijela presudu kojom se okrivljenik oslobađa od optužbe u ovom predmetu. 
7. Odluka o troškovima postupka temelji se na odredbi čl.140.st.2. Prekršajnog zakona, prema kojoj u slučaju obustavljanja prekršajnog postupka troškovi postupka iz čl. 138. st. 2. toč. 2. do 4. istog Zakona padaju na teret proračunskih sredstava Suda.
8. Protiv ove presude žalba nije dopuštena.

U Zagrebu, 6. ožujka 2026.
        Zapisničarka						               Sutkinja
    Biljana Maljković 		     	                                    Mirela Prstec Batarelo 


Dostavna naredba:
[bookmark: _GoBack]1. okrivljenik: Nikola Ivić, Zagreb, Livanjska ulica 21.
2. braniteljica: Marijana Božić Ivić, Zagreb, Kastavska ulica 8a.
3.tužitelju: Gradski ured obnovu, izgradnju, prostorno uređenje, graditeljstvo i komunalne poslove Zagreb, Jagićeva 31
4. Za spis.

